
LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS
DĖL ŠVIETIMO, MOKSLO IR SPORTO MINISTRO 2021 M. SAUSIO 26 D. ĮSAKYMO V-125 „DĖL STUDENTŲ PRIORITETINIŲ TEMŲ PROJEKTŲ LĖŠŲ SKYRIMO, PANAUDOJIMO IR ATSISKAITYMO UŽ PANAUDOTAS LĖŠAS TVARKOS APRAŠO PATVIRTINIMO“ PAKEITIMO

2025 m. sausio 31 d. Nr. V-112
Vilnius


Pakeičiu Studentų prioritetinių temų projektų lėšų skyrimo, panaudojimo ir atsiskaitymo už panaudotas lėšas tvarkos aprašą, patvirtintą Lietuvos Respublikos švietimo, mokslo ir sporto ministro 2021 m. sausio 26 d. įsakymu V-125 „Dėl Studentų prioritetinių temų projektų lėšų skyrimo, panaudojimo ir atsiskaitymo už panaudotas lėšas tvarkos aprašo patvirtinimo“:
. Pakeičiu 2 punktą ir jį išdėstau taip:
„. Projektų finansavimo tikslas – skatinti studentų bendradarbiavimą ir ugdyti studentų projektų vykdymo kompetencijas.“
.	Pakeičiu 6 punktą ir jį išdėstau taip:
„. Tas pats pareiškėjas gali pateikti ne daugiau kaip dvi paraiškas pagal skirtingas Lietuvos Respublikos švietimo, mokslo ir sporto ministerijos (toliau – Ministerija) einamiesiems metams nustatytas mokslo ir studijų sistemai aktualias prioritetines temas (toliau – prioritetinės temos).“
. Pakeičiu 10.1 papunktį ir jį išdėstau taip:
„. ne trumpesnis kaip 10 darbo dienų paraiškų priėmimo terminas;“.
. Pakeičiu 11 punktą ir jį išdėstau taip:
„. Projekto paraiška turi būti skirta vienai iš prioritetinių temų.“
.	Pakeičiu 12 punktą ir jį išdėstau taip:
„. Projekto veiklų vykdytojai ir dalyviai turi būti studentai. Projekto veiklų metu turi būti ugdomos studentų projektų vykdymo kompetencijos.“
.	Pakeičiu 15 punktą ir jį išdėstau taip:
„. Projekto įgyvendinimo forma turi būti tyrimas, analizė, mugė, paroda, konferencija, seminaras, varžybos, konkursas ar kita veikla. Pasirinkta projekto įgyvendinimo forma turi atspindėti pasirinktos prioritetinės temos problematiką, siūlomi sprendimai turi ugdyti studentų projektų vykdymo kompetencijas.“
. Pripažįstu netekusiu galios 19.2.3.2 papunktį.
. Pakeičiu 21.3 papunktį ir jį išdėstau taip:
„. prašomų finansuoti išlaidų suma yra mažesnė nei 5 tūkstančiai eurų arba didesnė nei 15 tūkstančių eurų;“.
.	Papildau 221 punktu:
„. Paraišką leidžiama tikslinti vieną kartą. Patikslinta paraiška pateikiama iš naujo visa apimtimi pagal Aprašo 17 ir 19 punktuose nustatytus reikalavimus.“
.	Pakeičiu 23 punktą ir jį išdėstau taip:
„. Pareiškėjui neištaisius paraiškos trūkumų per Aprašo 22 punkto pirmojoje pastraipoje nustatytą terminą, jo paraiška atmetama ir apie tai elektroniniu paštu per 3 darbo dienas nuo termino paraiškos trūkumams ištaisyti pabaigos informuojamas pareiškėjas.“
. Pakeičiu 38 punktą ir jį išdėstau taip:
„. Didžiausias galimas paraiškos įvertinimas – 28 balai. Projektas, kurio paraiška įvertinta mažiau negu 17 balų, yra nefinansuojamas.“
. Pakeičiu 40 punktą ir jį išdėstau taip:
„. Konkursinė eilė sudaroma ne vėliau kaip per 20 darbo dienų nuo pirmojo komisijos posėdžio dienos. Paraiškos konkursinėje eilėje surašomos joms skirtų balų mažėjimo tvarka. Jei keliems projektams komisija skiria vienodus balus, apskaičiuojami Komisijos narių paraiškos kokybinio vertinimo formoje pagal kriterijus Nr. 2–5 skirtų balų vidurkiai:
.  pirmumo tvarka  į konkursinę eilę įrašomas projektas, kurio pagal kriterijų Nr. 2 surinktų balų vidurkis yra didesnis;
. jei kelių projektų pagal kriterijų Nr. 2 surinktų balų vidurkis yra vienodas, pirmumo tvarka į konkursinę eilę įrašomas projektas, kurio pagal kriterijų Nr. 3 surinktų balų vidurkis yra didesnis;
. jei kelių projektų pagal kriterijų Nr. 3 surinktų balų vidurkis yra vienodas, pirmumo tvarka į konkursinę eilę įrašomas projektas, kurio pagal kriterijų Nr. 4 surinktų balų vidurkis yra didesnis;
. jei kelių projektų pagal kriterijų Nr. 4 surinktų balų vidurkis yra vienodas, pirmumo tvarka į konkursinę eilę įrašomas projektas, kurio pagal kriterijų Nr. 5 surinktų balų vidurkis yra didesnis;
. jei kelių projektų pagal kriterijų Nr. 5 surinktų balų vidurkis yra vienodas, visi komisijos nariai balsuoja, kuriuos projektus į konkursinę eilę įrašyti pirmumo tvarka. Sprendimas priimamas visų komisijos narių balsų dauguma.“ 
. Pakeičiu 41 punktą ir jį išdėstau taip:
„. Į konkursinę eilę neįrašomi projektai, kurių paraiškos įvertintos mažiau negu 17 balų.“
. Pakeičiu 53 punktą ir jį išdėstau taip:
„. Ne vėliau kaip per 3 darbo dienas nuo sprendimo skirti ar neskirti finansavimą projektams priėmimo Fondas elektroniniu paštu informuoja visus pareiškėjus apie priimtą sprendimą. Pranešime nurodomi pareiškėjų projektams komisijos skirti balai, projektui skirto finansavimo suma.“
. Pakeičiu 54 punkto pirmąją pastraipą ir ją išdėstau taip:
„. Pareiškėjai, kurių projektams skirtas finansavimas, pagal Fondo patvirtintą formą pasirašo su Fondu projekto finansavimo sutartį, kurios sudedamoji dalis yra projekto paraiškos forma. Sutarčių pasirašymo terminas – 15 darbo dienų. Šis terminas prasideda:“.
. Pakeičiu 63 punktą ir jį išdėstau taip:
„. Jei skundo motyvai yra susiję su projektui skirto ar neskirto finansavimo suma, skundą nagrinėja Fondas. Skundas išnagrinėjamas per 10 darbo dienų nuo jo gavimo.“ 
. Pakeičiu 64 punktą ir jį išdėstau taip:
„. Jei skundžiamas projektui komisijos skirtas balas, Fondas skundą perduoda nagrinėti komisijai per 1 darbo dieną nuo skundo gavimo. Skundą nagrinėja komisijos narių grupė, kuri projekto paraiškos nevertino. Ji gali kreiptis į paraišką vertinusią komisijos narių grupę dėl papildomų paaiškinimų apie paraiškos vertinimą pateikimo.“
. Pakeičiu 67 punktą ir jį išdėstau taip:
„. Gavęs Aprašo 65.2 papunktyje nurodytą komisijos sprendimą ar išnagrinėjęs Aprašo 63 punkte nurodytą skundą, Fondo direktorius per 3 darbo dienas įvertina, ar turi būti keičiamas sprendimas skirti finansavimą projektui ar finansavimo neskirti, ir prireikus jį pakeičia.“ 
. Pakeičiu 72 punktą ir jį išdėstau taip:
„. Fondas projekto įgyvendinimo laikotarpiu vykdo dokumentinę projekto priežiūrą. Fondas kasmet patikrina ne mažiau kaip 10 proc. Fondo lėšomis įgyvendintų projektų, įvertindamas projektui įgyvendinti patirtas išlaidas patvirtinančius dokumentus, nurodytus Aprašo 71 punkte. Fondas turi teisę atlikti projekto veiklos (veiklų) įgyvendinimo priežiūrą (patikrinimą) vietoje.“
. Papildau 80 punktu:
„. Fondas kasmet atlieka studentų projektų analizę, organizuoja rezultatų pristatymą ir teikia siūlymus Ministerijai dėl projektų administravimo teisinio reglamentavimo tobulinimo.“
. Pakeičiu 1 priedą ir jį išdėstau nauja redakcija (pridedama).
. Pakeičiu 4 priedą ir jį išdėstau nauja redakcija (pridedama).
. Pakeičiu 6 priedą ir jį išdėstau nauja redakcija (pridedama).



Švietimo, mokslo ir sporto ministrė	Raminta Popovienė

